
REFERAT DE APROBARE PRIMAR

La Proiectul de Hotărâre privind aprobarea Statutului Comunei Liebling, Județul Timiș, în conformitate cu prevederile O.A.P. nr. 25/2021

Prezentul referat de aprobare are la bază prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată (r2), cu modificările și completările ulterioare, reprezentând instrumentul de prezentare și motivare a Proiectului de hotărâre nr. 70/04.11.2024 privind aprobarea Statutului Comunei Liebling, Județul Timiș, în conformitate cu prevederile O.A.P. nr. 25/2021.

Motivul elaborării acestui proiect de hotărâre îl constituie necesitatea actualizării Statutului Comunei Liebling, Județul Timiș, în conformitate cu prevederile O.A.P. nr. 25/2021.

Pe data de 5 iulie 2019 a fost publicată în Monitorul Oficial, Partea I, nr. 555, Ordonanţa de urgenţă a Guvernului nr. 57/2019 privind Codul administrativ. Conform prevederilor art. 129 alin. (3) lit. a) teza unu din Ordonanţa de urgenţă a Guvernului nr. 57/2019 privind Codul administrativ, cu completările ulterioare, „consiliul local aprobă statutul comunei...”.

Potrivit prevederilor art.196 alin.(1) lit.a) din Ordonanţa de urgenţă a Guvernului nr. 57/2019 privind Codul administrativ, cu completările ulterioare, în exercitarea atribuţiilor ce îi revin, consiliul local adoptă hotărâri.

Ţinând cont de elementele specifice care sunt cuprinse într-un statut al localităţii, în scopul punerii în aplicare a prevederilor art. 104, ale art. 129 alin. (3), lit. a), teza unu și cele ale art. 289, alin. (16), precum si cele ale art. 1, alin. (2), lit.a) din Anexa nr. 1 la Ordonanţa de urgenţă a Guvernului nr. 57/2019 privind Codul administrativ, cu completările ulterioare și în conformitate cu prevederile art. 121 alin. (1-2) din Constituţia României, ale art. 3 - 4 şi art. 6 paragraful 1 din Carta europeană a autonomiei locale, adoptată la Strasbourg la data de 15 octombrie 1985, ratificată prin Legea nr.199/1997, ale art. 7 alin. (2) din Codul civil și ale Ordinului Ministerului Dezvoltării, Lucrărilor Publice şi Administraţiei nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local 
Luând în considerare modificarea legislației privind administrația publică locală prin adoptarea O.U.G. nr. 57/2019 privind Codul Administrativ, cu modificările și completările ulterioare și prin Ordinul Ministerului Dezvoltării, Lucrărilor Publice și Administrației nr. 25/2021 pentru aprobarea modelului orientativ al statutului unității administrativ-teritoriale, precum și a modelului orientativ al regulamentului de organizare și funcționare a consiliului local, cu modificările și completările ulterioare, statutul comunei este un document complex în care sunt evidențiate elemente specifice, care au rolul de a individualiza o localitate în raport cu alte unități administrativ-teritoriale.
Apreciez că Statutul Comunei Liebling, Județul Timiș, propus spre aprobare, exprimă realitatea existentă la acest moment în comună și constituie pe de-o parte informații importante despre comună, iar pe de altă parte reprezintă îndeplinirea unei cerințe legale obligatorii.

Având în vedere toate aceste aspecte, vă propun spre dezbatere și aprobare proiectul de

hotărâre privind aprobarea Statutului Comunei Liebling, județul Timiș, document ce se poate modifica și completa ulterior în funcție de noutățile apărute la nivelul elementelor specifice.

Precizez faptul că proiectul de hotărâre menționat mai sus a fost supus spre consultare publică către locuitorii Comunei Liebling.

Dat fiind faptul că reprezint Comuna Liebling, în calitatea acesteia de persoană juridică de drept public și, respectiv, de instituție publică locală, vă propun aprobarea proiectului hotărârii, anexat la prezentul referat de aprobare.

Față de cele de mai sus, ținând seama de importanța sa, vă rog să analizați și să hotărâți asupra Proiectului de hotărâre nr. 70/04.11.2024 privind aprobarea Statutului Comunei Liebling, Județul Timiș, în conformitate cu prevederile O.A.P. nr. 25/2021.

Primarul Comunei Liebling,
Ioan-Gheorghe MUNTEANU

                                     …………………………………………
1

